OpenLLM-France/wikimedia huggingface dataset:
# Front de la Unitat Nacional

Front de la Unitat Nacional (polonès Front Jedności Narodu, FJN) fou una organització política comunista polonesa que supervisaven les eleccions a la República Popular de Polònia i alhora formava una coalició de govern del Partit Obrer Unificat Polonès i els seus aliats. Va ser fundada per a les eleccions parlamentàries poloneses de 1952 com a Front Nacional (Front Narodowy) i canvià de nom pel de Front d'Unitat Nacional el 1956.
Estava subordinat al POUP; els seus membres inclouen tots els altres partits polítics polonesos i moltes organitzacions (com ara els sindicats). Durant les eleccions hi havia un quasi monopoli (en particular, variava depenent del temps) en el registre de candidats que tenien dret a participar en les eleccions; va ser de fet utilitzat per POUP per assegurar-se que cap candidat de la veritable oposició pogués participar en les eleccions. El 1983 va ser substituït per Moviment Patriòtic per al Renaixement Nacional (Patriotyczny Ruch Odrodzenia Narodowego, PRON).

## Resultats electorals
### Sejm

| Any | Vots | % | Escons | +/– | Pos. | Govern |
| 1947 | 9,003,682 | 80.1% | 394 / 444 | Nou | 1r | Coalició |
| 1952 | 15,459,849 | 99.8% | 425 / 425 | 31 | = 1r | Coalició |
| 1957 | 16,563,314 | 98.4% | 459 / 459 | 34 | = 1r | Coalició |
| 1961 | 17,342,570 | 98.3% | 460 / 460 | 1 | = 1r | Coalició |
| 1965 | 18,742,152 | 98.8% | 460 / 460 | = | = 1r | Coalició |
| 1969 | 20,473,114 | 99.2% | 460 / 460 | = | = 1r | Coalició |
| 1972 | 21,746,242 | 99.5% | 460 / 460 | = | = 1r | Coalició |
| 1976 | 23,502,983 | 99.4% | 460 / 460 | = | = 1r | Coalició |
| 1980 | 24,683,056 | 99.5% | 460 / 460 | = | = 1r | Coalició |

## Referències

* 1 2 Front Jedności Narodu Arxivat 2016-03-04 a Wayback Machine. a WIEM Encyklopedia (polonès)
* 1 2 Front Jedności Narodu Arxivat 2011-06-07 a Wayback Machine. a Encyklopedia PWN (polonès)
# Grup de l'ericssonita

El grup de l'ericssonita és un grup de minerals de la classe dels silicats, concretament per disilicats Fe³⁺ amb la disposició de l'estructura tipus de l'ericssonita.
El grup va ser establert per l'Associació Mineralògica Internacional l'estiu de 2017 originàriament amb dues espècies: l'ericssonita i la ferroericssonita. L'any 2020 el grup es va ampliar a tres espècies amb l'aprovació de la zinkgruvanita. Les dues espècies originàries d'aquest grup cristal·litzen en el sistema monoclínic mentre que la zinkgruvanita ho fa en el triclínic.
| Espècie | Fórmula |
| Ericssonita | BaMn²⁺₂Fe³⁺(Si₂O₇)O(OH) |
| Ferroericssonita | BaFe²⁺₂Fe³⁺(Si₂O₇)O(OH) |
| Zinkgruvanita | Ba₄Mn²⁺₄Fe³⁺₂(Si₂O₇)₂(SO₄)₂O₂(OH)₂ |
Segons la classificació de Nickel-Strunz els minerals d'aquest grup pertanyen a «09.BE - Estructures de sorosilicats, amb grups Si₂O₇, amb anions addicionals; cations en coordinació octaèdrica [6] i major coordinació».

## Referències

* 1 2 «Ericssonite Group». Mindat. [Consulta: 27 agost 2024].
* ↑ Hålenius, U.; Hatert, F.; Pasero, M.; Mills, S. J. «New minerals and nomenclature modifications approved in 2017». Mineralogical Magazine, 81, 5, 10-2017, pàg. 1279–1286. DOI: https://doi.org/10.1180/minmag.2017.081.072 [Consulta: 27 agost 2024].
* ↑ Miyawaki, Ritsuro; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 56». European Journal of Mineralogy, 32, 4, 06-08-2020, pàg. 443–448. DOI: https://doi.org/10.5194/ejm-32-443-2020 [Consulta: 27 agost 2024].
* ↑ «Strunz-mindat (2024) Classification - Si2O7 groups, with additional anions; cations in octahedral [6 and greater coordination]». Mindat. [Consulta: 27 agost 2024].
# Il mondo alla rovescia

Il mondo alla rovescia (El món a l'inrevés) és un dramma giocoso en dos actes amb música d'Antonio Salieri i llibret de Caterino Mazzolà, el qual es basa al seu torn en el dramma giocoso Il mondo alla roversa, produït per Carlo Goldoni l'any 1750 i musicat el mateix any per Baldassare Galuppi. Es va estrenar el 13 de gener de 1795 en el Burgtheater de Viena.
La primera representació en temps moderns va ser el 14 de novembre de 2009 en el Teatro Salieri de Legnago.
L'obertura d'aquesta òpera es basa en gran part en la del divertimento teatral Don Chisciotte alle nozze di Gamace (1770/71) del mateix compositor. També es va emprar com a preludi alternatiu de la seva posterior òpera còmica L'Angiolina (1800).

## Referències

* ↑ «Dades al Teatro Salieri». Arxivat de l'original el 2011-07-22. [Consulta: 9 agost 2016].
# Nucleosíntesi

La nucleosíntesi és el procés de creació de nous nuclis atòmics a partir dels nucleons preexistents (neutrons i protons) per generar tota la resta d'elements de la taula periòdica. Els nucleons primigenis es van formar a partir del plasma de quarks i gluons del big-bang quan es va refredar per sota dels deu milions de graus; aquest procés es pot anomenar «nucleogènesi», la generació de nucleons en l'univers. La consegüent nucleosíntesi dels elements (incloent-hi, per exemple, tota la del carboni i tota la de l'oxigen) passa principalment a l'interior de les estrelles per fusió o fissió nuclear (nucleosíntesi estel·lar).
# Lliga neerlandesa de futbol 1900-01

La Lliga neerlandesa de futbol 1900–1901 va ser disputada per quinze equips que participaven en dues divisions. El campió nacional seria determinat per un partit de play-off amb els guanyadors de la divisió de futbol oriental i occidental dels Països Baixos. L'HVV Den Haag va guanyar el campionat en vèncer el Victoria Wageningen per 2–1 en un partit de desempat.

## Nous equips

Eerste Klasse Est:
* El Koninklijke UD tornava després d'una temporada d'absència
Eerste Klasse Oest:
* El Rapiditas Rotterdam tornava després d'una temporada d'absència
* CVV Velocitas

## Divisions
### Eerste Klasse Est

| Pos | Equip | PJ | PG | PE | PP | GF | GC | Pts | DG | Notes |
| 1 | Victoria Wageningen | 12 | 9 | 2 | 1 | 44 | 12 | 20 | +32 | Classificat per la final del campionat. |
| 2 | Hercules | 12 | 6 | 4 | 2 | 30 | 17 | 16 | +13 |
| 3 | PW | 12 | 5 | 4 | 3 | 43 | 27 | 14 | +16 |
| 4 | SBV Vitesse | 12 | 5 | 1 | 6 | 29 | 28 | 11 | +1 |
| 5 | Go Ahead Wageningen | 12 | 4 | 2 | 6 | 26 | 41 | 10 | -15 |
| 6 | Quick Nijmegen | 12 | 4 | 2 | 6 | 23 | 37 | 10 | -14 |
| 7 | Koninklijke UD | 12 | 0 | 3 | 9 | 9 | 42 | 3 | -33 |
PJ = Partits jugats; PG = Partits guanyats; PE = Partits empatats; PP = Partits perduts; GF = Gols a favor; GC = Gols en contra; Pts = Punts; DG = Diferència de gols

### Eerste Klasse Oest

| Pos | Equip | PJ | PG | PE | PP | GF | GC | Pts | DG | Notes |
| 1 | HVV Den Haag | 14 | 11 | 2 | 1 | 54 | 12 | 24 | +42 | Classificat per la final del campionat. |
| 2 | Velocitas | 14 | 8 | 5 | 1 | 30 | 14 | 21 | +16 |
| 3 | HBS Craeyenhout | 14 | 7 | 4 | 3 | 39 | 25 | 18 | +14 |
| 4 | RAP | 14 | 6 | 2 | 6 | 22 | 20 | 14 | +2 |
| 5 | Ajax Sportman Combinatie | 14 | 5 | 3 | 6 | 24 | 27 | 13 | -3 |
| 6 | HFC Haarlem | 14 | 5 | 0 | 9 | 26 | 45 | 10 | -19 |
| 7 | Rapiditas Rotterdam | 14 | 4 | 1 | 9 | 25 | 36 | 9 | -11 |
| 8 | Sparta Rotterdam | 14 | 0 | 3 | 11 | 9 | 50 | 3 | -41 | No participa la propera temporada. |
PJ = Partits jugats; PG = Partits guanyats; PE = Partits empatats; PP = Partits perduts; GF = Gols a favor; GC = Gols en contra; Pts = Punts; DG = Diferència de gols

### Play-off del campionat

| Equip 1 | Global | Equip 2 | Anada | Tornada |
| Victoria Wageningen | Una victòria cadascú | HVV Den Haag | 0–1 | 2–1 |

### Repetició

| Equip 1 | Marcador | Equip 2 |
| Victoria Wageningen | 1–2 | HVV Den Haag |
L'HVV Den Haag va guanyar el campionat.

## Referències

* ↑ «Taules de classificació de la lliga neerlandesa de futbol». Rsssf.org. [Consulta: 2 juny 2024].

## Enllaços externs

* Campionats de la Lliga de futbol dels Països Baixos RSSSF 1898-1954
* RSSSF Eerste Klasse Oost
* RSSSF Eerste Klasse West
# Lliga neerlandesa de futbol 1911-12

La Lliga neerlandesa de futbol 1911–1912 va ser disputada per divuit equips que participaven en dues divisions. El campió nacional seria determinat per un play-off amb els guanyadors de la divisió de futbol oriental i occidental dels Països Baixos. L'Sparta Rotterdam va guanyar el campionat en vèncer el GVC Wageningen per 3-1 i 5-0.

## Nous equips

Eerste Klasse Est:
* Go Ahead
* ZAC
Eerste Klasse Oest:
* AFC Ajax

## Divisions
### Eerste Klasse Est

| Pos | Equip | PJ | PG | PE | PP | GF | GC | Pts | DG | Notes |
| 1 | GVC | 14 | 11 | 2 | 1 | 38 | 14 | 24 | +24 | Classificat al play-off pel títol. |
| 2 | RKVV Wilhelmina | 14 | 7 | 3 | 4 | 34 | 23 | 17 | +11 |
| 3 | Quick Nijmegen | 14 | 6 | 3 | 5 | 23 | 19 | 15 | +4 |
| 4 | Koninklijke UD | 14 | 7 | 1 | 6 | 27 | 23 | 15 | +4 |
| 5 | Go Ahead | 14 | 6 | 2 | 6 | 29 | 26 | 14 | +3 |
| 6 | SBV Vitesse | 14 | 6 | 1 | 7 | 21 | 26 | 13 | -5 |
| 7 | EFC PW 1885 | 14 | 2 | 4 | 8 | 18 | 35 | 8 | -17 |
| 8 | ZAC | 14 | 2 | 2 | 10 | 12 | 36 | 6 | -24 | No participen la propera temporada. |
PJ = Partits jugats; PG = Partits guanyats; PE = Partits empatats; PP = Partits perduts; GF = Gols a favor; GC = Gols en contra; Pts = Punts; DG = Diferència de gols

### Eerste Klasse Oest

| Pos | Equip | PJ | PG | PE | PP | GF | GC | Pts | DG | Notes |
| 1 | Sparta Rotterdam | 18 | 10 | 3 | 5 | 42 | 22 | 23 | +20 | Classificat al play-off pel títol. |
| 2 | DFC | 18 | 10 | 3 | 5 | 40 | 28 | 23 | +12 |
| 3 | HC & CV Quick | 18 | 9 | 3 | 6 | 30 | 22 | 21 | +8 |
| 4 | Koninklijke HFC | 18 | 10 | 0 | 8 | 49 | 35 | 20 | +6 |
| 5 | HVV Den Haag | 18 | 9 | 1 | 8 | 39 | 37 | 19 | +2 |
| 6 | VOC | 18 | 7 | 3 | 8 | 30 | 29 | 17 | +1 |
| 7 | HFC Haarlem | 18 | 7 | 2 | 9 | 39 | 46 | 16 | -7 |
| 8 | AFC Ajax | 18 | 4 | 7 | 7 | 25 | 33 | 15 | -8 |
| 9 | CVV Velocitas | 18 | 4 | 7 | 7 | 20 | 41 | 15 | -21 |
| 10 | HBS Craeyenhout | 18 | 4 | 3 | 11 | 21 | 42 | 11 | -21 |
PJ = Partits jugats; PG = Partits guanyats; PE = Partits empatats; PP = Partits perduts; GF = Gols a favor; GC = Gols en contra; Pts = Punts; DG = Diferència de gols

### Play-off pel campionat

| Equip 1 | Global | Equip 2 | Anada | Tornada |
| GVC Wageningen | 1–8 | Sparta Rotterdam | 1–3 | 0–5 |
L'Sparta Rotterdam va guanyar el campionat.

## Enllaços externs

* Campionats de la Lliga de futbol dels Països Baixos RSSSF 1898-1954
* RSSSF Eerste Klasse Oost
* RSSSF Eerste Klasse West
# Lliga neerlandesa de futbol 1912-13

La Lliga neerlandesa de futbol 1912–1913 va ser disputada per divuit equips que participaven en dues divisions. El campió nacional seria determinat per un play-off amb els guanyadors de la divisió de futbol oriental i occidental dels Països Baixos. L'Sparta Rotterdam va guanyar el campionat en vèncer el Vitesse Arnhem per 2-1 i 2-1.

## Nou equip

Eerste Klasse Est:
* HVV Tubantia

## Divisions
### Eerste Klasse Est

| Pos | Equip | PJ | PG | PE | PP | GF | GC | Pts | DG | Notes |
| 1 | SBV Vitesse | 14 | 10 | 1 | 3 | 34 | 12 | 21 | +22 | Classificat al play-off pel títol. |
| 2 | RKVV Wilhelmina | 14 | 8 | 3 | 3 | 21 | 17 | 19 | +4 | Traslladat a l'Eerste Klasse Sud. |
| 3 | Koninklijke UD | 14 | 8 | 1 | 5 | 37 | 18 | 17 | +19 |
| 4 | Quick Nijmegen | 14 | 8 | 1 | 5 | 18 | 18 | 17 | 0 |
| 5 | HVV Tubantia | 14 | 6 | 1 | 7 | 27 | 23 | 13 | +4 |
| 6 | Go Ahead | 14 | 2 | 6 | 6 | 13 | 23 | 10 | -10 |
| 7 | GVC Wageningen | 14 | 4 | 1 | 9 | 16 | 28 | 9 | -12 |
| 8 | EFC PW 1885 | 14 | 2 | 2 | 10 | 15 | 42 | 6 | -27 |
PJ = Partits jugats; PG = Partits guanyats; PE = Partits empatats; PP = Partits perduts; GF = Gols a favor; GC = Gols en contra; Pts = Punts; DG = Diferència de gols

### Eerste Klasse Oest

| Pos | Equip | PJ | PG | PE | PP | GF | GC | Pts | DG | Notes |
| 1 | Sparta Rotterdam | 18 | 14 | 3 | 1 | 57 | 16 | 31 | +41 | Classificat al play-off pel títol. |
| 2 | DFC | 18 | 14 | 2 | 2 | 65 | 22 | 30 | +43 |
| 3 | HFC Haarlem | 18 | 8 | 4 | 6 | 39 | 29 | 20 | +10 |
| 4 | HVV Den Haag | 18 | 9 | 2 | 7 | 48 | 38 | 20 | +10 |
| 5 | HBS Craeyenhout | 18 | 6 | 5 | 7 | 28 | 37 | 17 | +11 |
| 6 | Koninklijke HFC | 18 | 7 | 1 | 10 | 44 | 47 | 15 | -3 |
| 7 | HC & CV Quick | 18 | 6 | 3 | 9 | 29 | 39 | 15 | -10 |
| 8 | VOC | 18 | 5 | 4 | 9 | 30 | 31 | 14 | -1 |
| 9 | AFC Ajax | 18 | 6 | 2 | 10 | 22 | 47 | 14 | -25 |
| 10 | CVV Velocitas | 18 | 1 | 2 | 15 | 24 | 80 | 4 | -56 | Traslladat a l'Eerste Klasse Sud. |
PJ = Partits jugats; PG = Partits guanyats; PE = Partits empatats; PP = Partits perduts; GF = Gols a favor; GC = Gols en contra; Pts = Punts; DG = Diferència de gols

### Play-off pel campionat

| Equip 1 | Global | Equip 2 | Anada | Tornada |
| Vitesse | 2–4 | Sparta Rotterdam | 1–2 | 1–2 |
L'Sparta Rotterdam va guanyar el campionat.

## Enllaços externs

* Campionats de la Lliga de futbol dels Països Baixos RSSSF 1898-1954
* RSSSF Eerste Klasse Oost
* RSSSF Eerste Klasse West
# Clan Matsudaira

El clan Matsudaira (松平氏, Matsudaira-shi) és un clan japonès que es va originar i va prendre el seu nom del comtat Matsudaira, a l'antiga província de Mikawa. És conegut per ser el clan que va pertànyer originalment Tokugawa Ieyasu. Abans d'usar el cognom Tokugawa, va ser conegut com a Matsudaira Takechiyo. La raó del canvi de cognom era per reclamar descendència imperial del clan Minamoto, per la branca de Nitta Yoshisue. Adoptant aquest nou cognom, Ieyasu va fundar el shogunat Tokugawa.
Anterior a la presa del poder d'Ieyasu com shōgun, el clan Matsudaira tenia 14 branques: Takenoya (竹谷, Takenoya), Katanohara (形原, Katanohara), Ōgusa (大草, Ōgusa), Nagasawa (长沢, Nagasawa), Nomi (能见, Nomi), Goi (五井, Goi), Fukōzu (深沟, Fukōzu), Ogyū (大给, Ogyū), Takiwaki (滝胁, Takiwaki), Fukama (福釜, Fukama), Sakurai (桜井, Sakurai), Tojo (东条, Tojo), Fujii (藤井, Fujii), i Mitsugi (三木, Mitsugi). Moltes d'aquestes branques es convertirien en clans de daimyo per dret propi en el període Edo.

## Bibliografia

* Rekishi Dokuhon, «Tokugawa Shōgun-ke to Matsudaira Ichizoku», gener del 2006.
# Òxid de coure(II)

L'òxid de coure(II), de fórmula CuO, és l'òxid de coure de major nombre d'oxidació. És un sòlid negre amb una estructura iònica que fon al voltant dels 1.200 °C amb una mica de pèrdua d'oxigen.

## Síntesi

Aquest compost pot ser format per escalfament de coure en aire, però es pot formar òxid de coure(I), per la qual cosa la millor forma de preparació és per descomposició tèrmica de nitrat de coure(II), hidròxid de coure(II) o carbonat de coure(II):
    2Cu(NO₃)₂ → 2CuO + 4NO₂ + O₂
    Cu(OH)₂ → CuO + H₂O
    CuCO₃ → CuO + CO₂

## Reaccions

L'òxid de coure(II) és un òxid bàsic, de manera que aquest es dissol en àcids minerals com l'àcid clorhídric, l'àcid sulfúric o l'àcid nítric donant les corresponents sals de coure(II):
    CuO + 2HNO₃ → Cu(NO₃)₂ + H₂O
    CuO + 2HCl → CuCl₂ + H₂O
    CuO + H₂SO₄ → CuSO₄ + H₂O
Aquest també pot ser reduït a coure metàl·lic usant hidrogen o monòxid de carboni:
    CuO + H₂ → Cu + H₂O
    CuO + CO → Cu + CO₂

## Efectes en el cos humà

L'òxid de coure(II) és un irritant. També pot causar dany als sistemes endocrí i nerviós central. El contacte amb els ulls pot causar irritació i importants danys de còrnia, i potencialment pot causar conjuntivitis. El contacte amb la pell pot causar irritació i descoloració. La ingesta d'òxid de coure(II) pot dur a una depressió del sistema nerviós central, causar danys gastrointestinals, al fetge, al ronyó, al sistema vascular o insuficiències en el sistema circulatori. La seva inhalació pot provocar danys als pulmons i envà. La inhalació de vapors d'òxid de coure(II) pot conduir a una malaltia anomenada "febre del fum metàl·lic", els símptomes del qual són similars als de la grip. L'exposició perllongada a l'òxid de coure(II) pot provocar dermatitis i malaltia de Wilson. La manipulació d'òxid de coure(II) hauria de donar-se en un lloc ben ventilat, i hauria d'anar-se amb compte d'evitar el contacte amb la pell i els ulls. Després de treballar amb aquest compost, es recomana rentar-se minuciosament.

## Usos

L'òxid de coure(II) és usat com pigment en ceràmiques per a donar color blau, vermell, i verd (i de vegades gris, rosa o negre). També s'utilitza en la producció de solucions cupraminoses, emprades en l'obtenció de raió i de cupro. També s'usa, ocasionalment, com a suplement dietari en animals amb deficiència de coure.
L'òxid de coure(II) té aplicació com semiconductor, perquè té una estreta banda prohibida de 1,2 eV. És un abrasiu usat per a polir equipament òptic. L'òxid de coure(II) pot ser usat per a produir piles seques, i també en piles "mullades" com càtode, amb liti com ànode, i dioxalà barrejat amb perclorat de liti com electròlit. L'òxid de coure(II) pot produir altres sals de coure. És usat també per a soldar aliatges de coure.
A més l'òxid de coure(II) pot ser usat de manera segura per a eliminar materials perillosos com el cianur, hidrocarburs, hidrocarburs halogenats i dioxines, a través de l'oxidació.
# Birger Larsen

Birger Larsen (22 de desembre de 1961 - 26 d'octubre de 2016) va ser un director de cinema i guionista danès. Va guanyar el Premi Bodil a la millor pel·lícula danesa per la seva pel·lícula de 1990 Lad isbjørnene danse. També va ser nominat al Oscar al millor curtmetratge per la seva pel·lícula Ska’ vi være kærester? (1996). El 2013, va dirigir el primer episodi de Crimes of Passion.

## Filmografia

Pel·lícules
* Lad isbjørnene danse (1990)
* Karlsvognen (1992)
* Steget efter (2005)
* Superbror (2009)
* Fortidens skygge (2012)
Curtmetratges
* Ska' vi være kærester? (1996)
Telefilms
* Længe leve friheden (1993)
* Murder: Joint Enterprise (2012)
Sèries de televisió
* Frihedens skygge (1994)
* Taxa (1997)
* Nikolaj og Julie (2002)
* Den 5:e kvinnan (2002)
* Forbrydelsen (2007)
* Den som dræber (2010)
* Murder (2016) (Episodi "The Third Voice")
Altres crèdits
| Títol | Any | Paper |
| Vil du se min smukke navle? | 1978 | Claus |
| Beauty and the Beast | 1983 | Assistent de llums |
| L'element del crim | 1984 | Best boy (2a unitat) |
| Tonny Toupé show | 1985 | Billardspiller med solbriller |
| Skyggen af Emma | 1988 | Director assistent |
| Huller i suppen | 1988 | Editor |
| Himmel og helvede | 1988 | 2a unitat director |
| Guldregn | 1988 | Director assstent |
| Love on the rails | 1989 | Director assstent |
| Eye of the Eagle | 1997 | Director 2a unitat |
| Skagerrak | 2003 | Director 2a unitat |

## Referències

* ↑ «Nekrolog, filminstruktør Birger Larsen» (en danès). Nordisk Film. [Consulta: 27 octubre 2016].
* ↑ «Filminstruktøren Birger Larsen er død» (en danès). .
* ↑ «Murder: Series 1, The Third Voice». BBC. [Consulta: 18 març 2016].

## Enllaços externs

* Birger Larsen al Filmdatabasen
* «BBC Two – Murder, Series 1, The Third Voice – The making of Murder: behind the scenes with director Birger Larsen». BBC. Arxivat de l'original el 6 March 2016.
# Eleazar màrtir

Eleazar màrtir és un personatge jueu que apareix al Segon llibre dels Macabeus, capítol 6, versicle 18 i on és descrita com a "un dels principals mestres de la llei" i "de posat distingit". Va morir amb uns noranta anys.
Sota la persecució instigada per Antíoc IV Epífanes, Eleazar fou forçat a obrir la boca i menjar porc, però el va escopir i fou torturat fins a la mort, donant "un exemple heroic i un record gloriós" (versicle 31).

## Veneració

És venerat com a màrtir juntament amb els Macabeus, i és considerat com un dels Sants Màrtirs Macabeus per les esglésies catòlica i ortodoxa. La festivitat és l'12 d'agost.

## Referències

* 1 2 «II Macabeus, 6 - Bíblia Ave Maria - Bíblia Católica Online» (en portuguès), 24-01-2013. [Consulta: 19 gener 2025].
* ↑ A palavra original é tympanum, que significa "um estrado circular em forma de tambor no qual os ossos do mártir eram quebrado até a morte". Algumas traduções citam "flagelado". Veja The Old Testament According to the Authorised Version With Brief Commentary by Various Authors. Society for Promoting Christian Knowledge, 1902.
* ↑ Torres, Cecill. «Vidas Santas: Santoral Agosto 12», sábado, agosto 12, 2017. [Consulta: 19 gener 2025].

## Vegeu també

* Macabeus
# Torre Barrina

La Torre Barrina és un edifici situat al barri de Collblanc de l'Hospitalet de Llobregat, catalogat com a bé cultural d'interès local.

## Història

Les notícies més antigues són les d'una masia del segle xvi, de planta quadrada i torratxa, amb teulada a quatre vents, que devia estar envoltada de camps. Al segle xix, va ser reconvertida en palauet i els camps en jardí privat per iniciativa del matrimoni Josep Farnés i Eugènia Casanovas i Amat. Els hàbits de la senyora Casanovas va fer que fos coneguda com «la marquesa», malnom que va quedar per a l'indret.
Va ser cremada el 27 de juliol de 1936, durant la Guerra Civil, i posteriorment va ser reconstruïda d'una manera més senzilla i menys ostentosa que l'original. També s'hi va construir un refugi antiaeri, que fou descobert l'any 2007 quan van començar les obres de rehabilitació. Aquestes foren promogudes per la societat municipal L'H 2010 per adequar l'edifici com a centre de formació i difusió de noves tecnologies multimèdia i temes audiovisuals. El projecte fou cofinançat per la Generalitat de Catalunya sobre la base de la Llei de millora dels barris dins del Pla de reforma integral de Collblanc-la Torrassa.
Actualment, l'equipament fa la funció d'acompanyar projectes de la ciutadania amb recursos audiovisuals i multimèdia. També compta amb un servei educatiu.

## Descripció

De planta rectangular, consta de planta baixa, tres pisos i terrassa, d'on sobresurt una petita torre de planta quadrangular, amb una finestra rectangular a cada cara i coronada amb una balustrada. A la façana posterior hi ha una loggia de tres pisos amb arcs de mig punt i pilars bisellats. En una façana lateral hi ha un porxo obert amb arcs de mig punt i la part superior, que fa de terrassa al primer pis, té una balustrada. La resta d'obertures són rectangulars.

## Referències

* 1 2 3 «Torre Barrina». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.
* ↑ «Societat - lhdigital.cat -Noticia L'Hospitalet». [Consulta: 7 novembre 2017].
* ↑ «Diari La Vanguardia». La Vanguardia, 29-07-1936, pàg. 6.
* ↑ «Noticia L'Hospitalet - lhdigital.cat». [Consulta: 7 novembre 2017].
* ↑ «Cultura - lhdigital.cat - Notícia L'Hospitalet». Arxivat de l'original el 2017-11-08. [Consulta: 7 novembre 2017].
* ↑ «L'Hospitalet abre en Collblanc un centro municipal de creación multimedia — Les notícies i l'última hora del Baix Llobregat i l'Hospitalet - El Far Notícies» (en castellà). Les notícies i l'última hora del Baix Llobregat i l'Hospitalet - El Far Notícies. Arxivat de l'original el 2018-05-15 [Consulta: 14 maig 2018].
* ↑ «Pla integral Collblanc - Torrassa».
* ↑ «Torre Barrina: Espai polivalent per l'Innovació Social». Banc de Bones Pràctiques. Fundació Pi i Sunyer.
* ↑ «Torre Barrina amplia el servei educatiu». LH Digital.

## Vegeu també

* Parc de la Marquesa

## Enllaços externs

* «Torre Barrina (Parc de la Marquesa)». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.